**~Întreabă-mă ce simt~**

*Jurca Marinela Florina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

~Întreabă-mă ce simt~

Întreabă-mă ce simt, când ochii eu nu-ți văd

Și dacă'n lipsa ta, mi-e sufletul prăpăd.

De vrei să știi cum timpul, devine un călău,

Sărută-mi gura arsă...și scoate-mă din hău!

Întreabă-mă de vrei, cât dor în lipsa ta

Privește-mă să vezi, mă sting precum o stea.

Cuprinde-mă la piept, eu capul să-mi rezem...

Nefericirea vieții, să nu mi-o mai blestem!

Întreabă-mă ce simt, când ești în gândul meu

Și cum din amintiri, te creionez mereu.

Am renunțat la noi, dar m-a durut și doare...

Și toată suferința-mi, azi știu că leac nu are!

"Întreabă-mă, sau nu! Mai bine să nu știi...

Nici ce e infinitul, nici cât pot eu iubi"

Autor:Jurca Marinela Florina